Di Obugrische Sproche ßin e Undergruppe vo de finno-ugrische Sproche und di nöchste Verwandte vom Ungarische. Si werre in de mittlere Landesdeil vo Russland, zwüschem Ob, em Irtis und em Ural gschwätzt. Numme zwei Sproche ghöre zum obugrische, Mansisch/Wogulisch und Chantisch/Ostjakisch. Do si sich vo Ungarisch scho lang abgspalte hän, git's zu sällem großi Underschyd in de Syntax, im Wortschatz und de Phonology. Mansisch und Chantisch ßin enand ähnlig, ihri Sprächer chönne enand aber nit verstoh.